Milí rodičia,

V súlade s rozhodnutím ministra školstva, vedy, výskumu a športu č. 2021/10079:2-A1810  z 02.03.2021 a v súlade s aktuálne platnými uzneseniami vlády SR č. 122/2021 a č. 123/2021  z 28. februára 2021 Mesto Šaľa - zriaďovateľ materských škôl a základných škôl v meste Šaľa o**bnovuje   prevádzku MŠ** a 1. stupňa ZŠ ( aj špeciálne triedy ), vrátane ŠKD a činností súvisiacich so stravovaním **ku dňu 15. marca 2021.**

**Otvorenie podmieňuje veľmi prísne dodržiavanie  všetkých protipandemických a epidemiologických podmienok.**

**Ak sa rozhodnú rodičia dať svoje dieťa v tomto období do MŠ, musia počítať s určitým zdržaním pri odovzdaní a preberaní dieťaťa aj s ďalšími mimoriadnymi opatreniami zavedenými pre toto obdobie  a v plnej miere ich rešpektovať.**

Prevádzka MŠ bude maximálne 9 hodín t. j. **od 7.00 do 16.00 hod..**

Ráno prichádzajú (deti a rodičia) a  s prekrytím tváre respirátorom.**Dieťa sprevádza vždy len jeden zákonný zástupca.**Dieťaťu bude každý deň meraná teplota a rodič bude vypisovať prehlásenie o zdravotnom stave dieťaťa.

**Dieťa môže do MŠ priviesť a takisto z MŠ vyzdvihnúť iba osoba, ktorá žije s dieťaťom v spoločnej domácnosti s negatívnym testom.**

Stravovanie detí bude zabezpečené v bežnej podobe – desiata, obed a olovrant

Dieťa prichádza v rúšku a prináša si náhradné rúško, ktoré bude uložené v skrinke v igelitovom obale. Pri pobyte v interiéri a v exteriéri materskej školy deti nemusia mať rúška.

Obnovenie prezenčného vzdelávania určenej skupiny žiakov I. stupňa našej školy sú stanovené ďalšie podmienky vstupu žiakov do jej priestorov je povinné vyplnenie tlačiva: **Čestné vyhlásenie o bezinfekčnosti** (umiestnené na webovej stránke školy – **tlačivo 11/a**), ktorého súčasťou je povinnosť zákonného zástupcu predložiť k **nahliadnutiu originál negatívneho výsledku** RT-PCR testu na ochorenie COVID-19 nie staršieho ako 7 dní alebo negatívneho výsledku antigénového testu certifikovaného na území Európskej únie na ochorenie COVID-19 nie staršieho ako 7 dní. Kontrolu vykoná riaditeľom školy v súlade s GDPR písomne poverená oprávnená osoba (učiteľ/vychovávateľka).

K materiálom, ktorý musí zákonný zástupca žiaka povinne vyplniť a nadväzne predložiť základnej škole je tiež tlačivo: **Informácie pre dotknutú osobu/zákonného zástupcu dotknutej osoby COVID-19**, viď. článok 13 ods. 1 a 2 Nariadenia Európskeho parlamentu a rady 2016/679 (umiestnené na webovej stránke školy –tlačivo spoločné pre zákonných zástupcov detí materskej školy a žiakov základnej školy).

**Upozorňujeme, podmienka negatívneho výsledku RT-PCR testu na ochorenie COVID-19 nie staršieho ako 7 dní alebo negatívneho výsledku antigénového testu nie staršieho ako 7 dní jedného zo zákonných zástupcov neznamená, že ak je druhý zo zákonných zástupcov alebo, ktorýkoľvek iný člen spoločnej domácnosti pozitívny na COVID-19, dieťa môže prejsť na prezenčnú formu vzdelávania, tzn. prichádzať do školy a začleniť sa do triedneho kolektívu. V danom prípade musí dieťa automaticky, ako aj ostatní členovia domácnosti, podstúpiť povinnú 14-dňovú karanténu.**

**Výnimku z testovania a tým aj z povinnosti preukázania výsledku negatívneho testu, budú mať tí zákonní zástupcovia, ktorí:**

* **prekonali ochorenie COVID-19 a budú mať potvrdenie nie staršie ako 90 dní,**
* **boli zaočkovaní druhou dávkou vakcíny, ak od očkovania uplynulo aspoň 14 dní.**

**Akékoľvek nerešpektovanie epidemiologických opatrení prípadne vedomé poskytnutie zavádzajúcich informácií sa podľa zákona č. 355/ 2007 Z. z. dotknutá osoba dopúšťa priestupku na úseku verejného zdravotníctva (možnosť udelenia sankčnej pokuty), resp. v kontexte uvedeného môže jej konanie napĺňať skutkovú podstatu trestného činu šírenia nebezpečnej nákazlivej ľudskej choroby!!!**

**Prosíme Vás , aby ste boli zodpovední a dodržiavali všetky usmernenia a nariadenia, ako prevenciu , aby sme nemuseli po pár dňoch opäť pristúpiť k celej MŠ.**

Ďakujeme za porozumenie a tešíme sa na vás.